Ελληνικές βουλευτικές εκλογές Ιουνίου 2012

Οι ελληνικές βουλευτικές εκλογές του Ιουνίου 2012 διεξήχθησαν στις 17 Ιουνίου.Εκλογές στις 17 Ιουνίου, ΚΑΘΗΜΕΡΙΝΗ, ανακτήθηκε 19 Μαΐου 2012 Ήταν πρόωρες εκλογές που διενεργήθηκαν από την υπηρεσιακή κυβέρνηση Παναγιώτη Πικραμμένου, επειδή στις προηγούμενες εκλογές του Μαΐου 2012, δεν έγινε δυνατός ο σχηματισμός κυβέρνησης που να έχει την εμπιστοσύνη της Βουλής.

Μετά το αποτέλεσμα των εκλογών σχηματίστηκε η Κυβέρνηση Αντώνη Σαμαρά 2012.

 Προκήρυξη 
Κανένα κόμμα δεν κέρδισε την απόλυτη πλειοψηφία εδρών της Βουλής μετά τις εκλογές της 6ης Μαΐου. Ο Πρόεδρος της Δημοκρατίας Κάρολος Παπούλιας ανέθεσε διερευνητικές εντολές στους αρχηγούς των τριών πρώτων κομμάτων κατ' επιταγήν του Συντάγματος. Και οι τρεις απέτυχαν να σχηματίσουν κυβέρνηση και επέστρεψαν τις εντολές στον Πρόεδρο της Δημοκρατίας.

Ακολουθώντας το άρθρο 37 του Συντάγματος, ο Πρόεδρος συνάντησε όλους τους αρχηγούς των κοινοβουλευτικών κομμάτων στις 13, 14 και 15 Μαΐου για να προσπαθήσει να σχηματιστεί κυβέρνηση. Όταν και αυτή η προσπάθεια απέτυχε, στις 16 Μαΐου κλήθηκε ο Πρόεδρος του Συμβουλίου της Επικρατείας Παναγιώτης Πικραμμένος να σχηματίσει υπηρεσιακή κυβέρνηση που θα διεξαγάγει εκλογές.

Ο Πρόεδρος της Δημοκρατίας διέλυσε τη Βουλή της ΙΔ΄ Περιόδου, προκήρυξε εκλογές για τις 17 Ιουνίου 2012, ημέρα Κυριακή, και συγκάλεσε τη Βουλή που θα προέκυπτε από αυτές στις 28 Ιουνίου 2012.

 Διενέργεια των εκλογών 
Οι εκλογές διενεργήθηκαν από την υπηρεσιακή κυβέρνηση Παναγιώτη ΠικραμμένουΕκλογές στις 17 Ιουνίου με πρωθυπουργό τον πρόεδρο του ΣτΕ Π.Πικραμμένο μέσα σε δεκαοκτώ μέρες από τις προηγούμενες της 6ης Μαΐου. Κατά συνέπεια δεν εφαρμόστηκαν για αυτές οι περί εκλογής βουλευτών με σταυρό προτιμήσεως διατάξεις της εκλογικής νομοθεσίας, αλλά οι περί σειράς καταλήψεως εδρών διατάξεις (λίστα) της εκλογικής νομοθεσίας του 1985, που επαναφέρονται σε ισχύ σε παρόμοιες περιπτώσεις πρόωρων εκλογών. Οι εκλογές χαρακτηρίστηκαν, κατά την περίοδο πριν τη διεξαγωγή τους, ως οι κρισιμότερες των τελευταίων ετών ή και δεκαετιών από τη Μεταπολίτευση και μετά, με δεδομένα τα μεγάλα προβλήματα της ελληνικής οικονομίας, αλλά και τα σενάρια εξόδου της χώρας από το ευρώ.

 Ευρωπαϊκή απήχηση 
Σύμφωνα με ανακοίνωση της Προεδρίας της Δημοκρατίας, σε τηλεφωνική συνομιλία που είχε η Γερμανίδα Καγκελάριος Άνγκελα Μέρκελ με τον Πρόεδρο της Δημοκρατίας Κάρολο Παπούλια, του πρότεινε τη διεξαγωγή δημοψηφίσματος παράλληλα με τις εκλογές και με ερώτημα την παραμονή ή όχι της Ελλάδας στο ευρώ. Αν και η είδηση διαψεύστηκε επίσημα από τη γερμανική πλευρά, την επιβεβαίωσε και το γερμανικό περιοδικό Der Spiegel. Στο αίτημα της Άνγκελα Μέρκελ αντέδρασαν έντονα όλα τα ελληνικά κοινοβουλευτικά κόμματα, πριν όμως γίνει γνωστή η διάψευση από τη γερμανική πλευρά.

Δεύτερη παρέμβαση έγινε στις 15 Ιουνίου 2012 από τη γερμανική εφημερίδα Financial Times Deutschland, η οποία δημοσίευσε άρθρο στα ελληνικά, προτρέποντας τον ελληνικό λαό να αντισταθεί στη "δημαγωγία του ΣΥΡΙΖΑ και του Αλέξη Τσίπρα" και συνιστώντας ψήφο στη Νέα Δημοκρατία αλλά με "βαριά καρδιά". Οργίλη ήταν η αντίδραση των δύο ελληνικών κομμάτων που αναφέρονταν στο δημοσίευμα, με τη Νέα Δημοκρατία και τον ΣΥΡΙΖΑ να καταγγέλλουν σε ξεχωριστές δηλώσεις την παρέμβαση της γερμανικής εφημερίδας στα εσωτερικά της χώρας. Το στέλεχος του ΣΥΡΙΖΑ, Δημήτρης Παπαδημούλης, δήλωσε σκωπτικά ότι «το μόνο που μένει είναι να έρθει η κυρία Μέρκελ να μοιράζει ψηφοδέλτια της ΝΔ», ενώ το ΠΑΣΟΚ και το ΚΚΕ χαρακτήρισαν προσβλητικό και προκλητικό αντίστοιχα το δημοσίευμα.

Αντιδράσεις στο δημοσίευμα των Financial Times Deutschland, υπήρξαν και από ένα γερμανικό κόμμα, το αριστερό Die Linke, που το αποκάλεσε «προσβολή προς τον ελληνικό λαό».

 Μετά τις εκλογές 

 Κόμματα 
 Συμμετοχή στις εκλογές 
29 εκλογικοί σχηματισμοί υπέβαλαν προς τον Εισαγγελέα του Αρείου Πάγου δηλώσεις συμμετοχής στις εκλογές. Ο Άρειος Πάγος απέρριψε τη συμμετοχή οκτώ εξ αυτών. Συνολικά στις εκλογές, εκτός από τους 21 εκλογικούς σχηματισμούς, συμμετείχαν και 58 ανεξάρτητοι - μεμονωμένοι υποψήφιοι, ενώ οι υποψήφιοι βουλευτές ανέρχονταν σε 4.873. Όλοι οι αριθμοί παρουσίασαν μείωση σε σχέση με τις εκλογές της 6ης Μαΐου, όπου συμμετείχαν 31 εκλογικοί σχηματισμοί, 52 ανεξάρτητοι υποψήφιοι και 6.500 υποψήφιοι βουλευτές. Τα κόμματα που έλαβαν μέρος στις εκλογές, κατά τη σειρά ανακήρυξής τους, ήταν τα ακόλουθα:
 Νέα Δημοκρατία (ΝΔ) (Α. Σαμαράς)
 ΣΥΡΙΖΑ Ενωτικό Κοινωνικό Μέτωπο (Α. Τσίπρας)
 Πανελλήνιο Σοσιαλιστικό Κίνημα (ΠΑ.ΣΟ.Κ) (Ε. Βενιζέλος)
 Ανεξάρτητοι Έλληνες - Πάνος Καμμένος (Π. Καμμένος)
 Κομμουνιστικό Κόμμα Ελλάδας (Α. Παπαρήγα)
 Λαϊκός Σύνδεσμος - Χρυσή Αυγή (Ν. Μιχαλολιάκος)
 Δημοκρατική Αριστερά (Φ. Κουβέλης)
 Παναθηναϊκό Κίνημα (ΠΑΝ.ΚΙ) (Γ. Μπέτσικας)
 Ανεξάρτητη ανανεωτική αριστερά, ανανεωτική δεξιά, ανανεωτικό ΠΑΣΟΚ, ανανεωτική Νέα Δημοκρατία, όχι στον πόλεμο κόμμα
επιχείρηση χαρίζω οικόπεδα χαρίζω χρέη σώζω ζωές Παναγροτικό Εργατικό Κίνημα Ελλάδος ΠΑΕΚΕ. (Μ. Τζαλαζίδης)
 Κοινωνία Πολιτική Παράταξη συνεχιστών του Καποδίστρια (Μ. Ηλιάδης)
 Κίνημα Δεν Πληρώνω (Β. Παπαδόπουλος)
 Κόμμα Φιλελευθέρων (Ε. Καλλιγιάννης)
 Εθνική Ελπίδα (Γ. Παπαδόπουλος)
 Κ.Ε.ΑΝ. Κίνημα Εθνικής Αντίστασης (Ι. Σαββούρας)
 Κόμμα Πειρατών Ελλάδας (Διοικ. Επιτρ., πρ. Ρ.-Α. Παππάς)
 Ένωση Κεντρώων (Β. Λεβέντης)
 Λαϊκός Ορθόδοξος Συναγερμός Γ. Καρατζαφέρης (ΛΑ.Ο.Σ.) (Γ. Καρατζαφέρης)
 Οικολόγοι Πράσινοι (6μελής εκτελεστική επιτροπή)
 Αντικαπιταλιστική Αριστερή Συνεργασία για την Ανατροπή - ΑΝΤ.ΑΡ.ΣΥ.Α. - Μέτωπο της αντικαπιταλιστικής, επαναστατικής, κομμουνιστικής Αριστεράς και της ριζοσπαστικής Οικολογίας (21μελής κεντρική συντονιστική επιτροπή)
 ΚΚΕ (μ-λ) – Μ-Λ ΚΚΕ Εκλογική Συνεργασία (4μελής διευθύνουσα επιτροπή)
 δημιουργία, ξανά! (δημιουργία, ξανά! – Δράση – Φιλελεύθερη Συμμαχία) (Γ.-Α. Τζήμερος - Σ. Μάνος - Γ. Βαλλιανάτος)

 Αιτήσεις που απορρίφθηκαν από τον Άρειο Πάγο 
Το Α΄ Τμήμα του Αρείου Πάγου, που είναι αρμόδιο για την ανακήρυξη των συνδυασμών, απέρριψε οκτώ εκλογικούς σχηματισμούς που είχαν υποβάλει αίτηση. Τους εξής:
 Περιφερειακή Αστική Ανάπτυξη (Π.Α.Α.) (Ν. Κολίτσης)
 Νέο Κόμμα Σωτηρίας Χριστιανική Δημοκρατία (Α. Στοΐλης)
 Ελληνικό Όραμα (Α. Τσανεκλίδης)
 Δημοβούλιο Πολιτών-Ελληνική Συμπολιτεία με (Άμεση) Δημοκρατία Στην Πράξη (Γ. Κόκκας)
 ΛΕΥΚΟ (Κ. Ντάλιος)
 Ε.Λ.Κ.Σ.Ι. (Ελληνικό-Λευκό-Κίνημα-Σημερινής-Ιδεολογίας) (Ε. Δανιηλίδης)
 Π.Α.Μ.Ε. στο Γ.Ε.Σ.Ε.ΕΠ (Θ. Κυραγιάννης)
 Ελλην.Ε.Σ. Ελλήνων Ελευθέρων Συνένωση (Δ. Μιχάκης)

Επιπλέον, το ίδιο Τμήμα δεν επέτρεψε τη χρήση του ονόματος "Τυραννομάχοι" από τον ανεξάρτητο υποψήφιο Αθανάσιο Δασκαλόπουλο, με την αιτιολογία ότι δεν έχει ιδρύσει κόμμα με το όνομα αυτό.

 Αποτελέσματα 
Ψηφοφόροι
|align="center"|ΠοσοστόΕγγεγραμμένοι
|align="right"| 9.952.570
|align="right"|
|-
|align=left|Ψήφισαν 6.217.000 62,47%Άκυρα
|align="right" valign=top| 36.281
|align="right" valign=top| 0,58%
|-
|align=left|Λευκά 25.054 0,40%'''Έγκυρα 6.155.086 99,01%

+ Σύνοψη αποτελεσμάτων βουλευτικών εκλογών 17ης Ιουνίου 2012 300px|centerΚόμμαΕπικεφαλήςΨήφοιΈδρεςΑριθμός% ± %Αριθμός±Νέα ΔημοκρατίαΑντώνης Σαμαράς1.825.63729,66
|align="center"|+10,81
|align="center"|129+21Συνασπισμός Ριζοσπαστικής ΑριστεράςΑλέξης Τσίπρας1.655.08626,89
|align="center"|+10,11
|align="center"|71+19Πανελλήνιο Σοσιαλιστικό ΚίνημαΕυάγγελος Βενιζέλος755.86812,28
|align="center"|–0,90
|align="center"|33–8Ανεξάρτητοι ΈλληνεςΠάνος Καμμένος462.4667,51
|align="center"|–3,09
|align="center"|20–13Χρυσή ΑυγήΝίκος Μιχαλολιάκος425.9906,92
|align="center"|–0,05
|align="center"|18–3Δημοκρατική ΑριστεράΦώτης Κουβέλης385.0776,26
|align="center"|+0,15
|align="center"|17–2Κομμουνιστικό Κόμμα ΕλλάδαςΑλέκα Παπαρήγα277.2044,51
|align="center"|–3,98
|align="center"|12–14Δημιουργία, ξανά!Θάνος ΤζήμεροςΣτέφανος Μάνος98.0611,59
|align="center"|–2,361
|align="center"|——Λαϊκός Ορθόδοξος ΣυναγερμόςΓιώργος Καρατζαφέρης97.0941,58
|align="center"|–1,32
|align="center"|——Οικολόγοι ΠράσινοιΔιοικούσα επιτροπή54.4200,88
|align="center"|–2,05
|align="center"|——Κίνημα δεν πληρώνωΒασίλης Παπαδόπουλος23.7340,39
|align="center"|–0,49
|align="center"|——Αντικαπιταλιστική Αριστερή Συνεργασία για την ΑνατροπήΔιοικούσα επιτροπή
|align="right"|20.391
|align="center"|0,33
|align="center"|–0,86
|align="center"|—
|align="center"|—
|-
|style="background-color:#8E3A59"|
|align=left|Κοινωνία
|align=left|Μιχάλης Ηλιάδης
|align="right"|17.774
|align="center"|0,29
|align="center"|–0,16
|align="center"|—
|align="center"|—
|-
|style="background-color:"|
|align=left|Ένωση Κεντρώων
|align=left|Βασίλης Λεβέντης
|align="right"|17.191
|align="center"|0,28
|align="center"|–0,33
|align="center"|—
|align="center"|—
|-
|style="background-color:dimgray"|
|align=left|Κόμμα Πειρατών Ελλάδας
|align=left|Διοικούσα επιτροπή14.1700,23
|align="center"|–0,28
|align="center"|——Παναθηναϊκό ΚίνημαΓιώργος Μπέτσικας12.4390,20
|align="center"|+0,20
|align="center"|——ΚΚΕ (μ-λ) – Μ-Λ ΚΚΕ''Διοικούσα επιτροπή7.6480,12
|align="center"|–0,13
|align="center"|——Εθνική ΕλπίδαΓιώργος Παπαδόπουλος4.3020,07
|align="center"|''Νέο
|align="center"|——Κόμμα ΦιλελευθέρωνΜανώλης Καλλιγιάννης6150,01 -0,05-
|align="center"|-
|-
|style="background-color:mediumblue"|
|align=left|Κίνημα Εθνικής Αντίστασης
|align=left|Ιπποκράτης Σαββούρας
|align="right"|80
|align="center"|0,000,00-
|align="center"|-
|-
|style="background-color:cadetblue"|
|align=left|ΠΑΕΚΕ
|align=left|Μιλτιάδης Τζαλαζίδης
|align="right"|1
|align="center"|0,000,00-
|align="center"|-
|-
|<center>
|align=left|Ανεξάρτητοι υποψήφιοι
|align=left|
|align="right"|417
|align="center"|0,00–0,05'''--
1 Η σύγκριση γίνεται με το άθροισμα του ποσοστού που είχαν τα κόμματα του εκλογικού συνασπισμού στις προηγούμενες εκλογές.

 Δείτε επίσης 
 Κατάλογος Ελλήνων βουλευτών (Ιούνιος 2012)
 Κυβέρνηση Αντώνη Σαμαρά 2012

 Σημειώσεις και πηγές 

 Εξωτερικοί σύνδεσμοι 

  Υπουργείο Εσωτερικών - Αποτελέσματα εκλογών Ιουνίου 2012
 Χρήσιμες πληροφορίες για τις εκλογές της 17ης Ιουνίου , Υπουργείο Εσωτερικών
 Οδηγός Εκλογών, in.gr

Ελληνικές βουλευτικές εκλογές 2012 2
Κατηγορία:Εκλογές του 2012